erhwenkuo/poetry-chinese-zhtw huggingface dataset:
柳含煙·御溝柳
作者：毛文錫（五代十國）

御溝柳，佔春多。半出宮牆婀娜，有時倒影蘸輕羅，麴塵波。昨日金鑾巡上苑，風亞舞腰纖軟。栽培得她近皇宮，瑞煙濃。
醉花間·休相問
作者：毛文錫（五代十國）

休相問，怕相問，相問還添恨。春水滿塘生，鸂鶒正相趁。咋夜雨霏霏，臨明寒一陣。偏憶戍樓人，久絕邊庭信。
醉花間·深相憶
作者：毛文錫（五代十國）

深相憶，莫相憶，相憶情難極。銀漢是紅牆，一帶遙相隔。金盤珠露滴，兩岸榆花白。風搖玉佩清，今夕為何夕。
浣沙溪·春水輕波浸綠苔
作者：毛文錫（五代十國）

春水輕波浸綠苔，楷杷洲上紫檀開。晴天眠沙鸂鶒穩，暖相偎。羅襪生塵遊女過，有人逢著弄珠回。蘭麝飄香初解佩，忘歸來。
浣溪沙·七夕年年信不違
作者：毛文錫（五代十國）

七夕年年信不違，銀河清淺白雲微，蟾光鵲影伯勞飛。每恨蟪蛄憐婺女，幾回嬌妒下鴛機，今宵嘉會兩依依。
月宮春·水晶宮裡桂花開
作者：毛文錫（五代十國）

水晶宮裡桂花開，神仙探幾回。紅芳金蕊繡重臺，低傾瑪瑙杯。玉兔銀蟾爭奪護，嫦娥奼女戲相偎。遙聽鈞天九奏，玉皇親看來。
戀情深·滴滴銅壺塞漏咽
作者：毛文錫（五代十國）

滴滴銅壺塞漏咽，醉紅樓月。宴餘香殿會鴛衾，蕩春心。真珠簾下曉光侵，鶯語隔瓊林。寶帳欲開慵起，戀情深。
戀情深·玉殿春濃花爛熳
作者：毛文錫（五代十國）

玉殿春濃花爛熳，族神仙伴。羅裙窣地縷黃金，奏清音。酒闌歌罷兩沉沉，一笑動君心。永作鴛鴦伴，戀情深。
訴衷情·桃花流水漾縱橫
作者：毛文錫（五代十國）

桃花流水漾縱橫，春晝彩霞明。劉郎去，阮郎行，惆悵恨難平。愁坐對雲屏，算歸程。何時攜手洞邊迎，訴衷情。
訴衷情·鴛鴦交頸繡衣輕
作者：毛文錫（五代十國）

鴛鴦交頸繡衣輕，碧沼藕花馨。偎藻荇，映蘭汀，和雨浴浮萍。思婦對心驚，想邊庭。何時解佩掩雲屏，訴衷情。
應天長·平江波暖鴛鴦語
作者：毛文錫（五代十國）

平江波暖鴛鴦語，兩兩鎦般歸極浦。蘆州一夜風和雨，飛起淺沙翹雪鷺。漁燈明遠渚，蘭棹今宵何處。羅袂從風輕舉，愁殺採蓮女。
河滿子·紅粉樓前月照
作者：毛文錫（五代十國）

紅粉樓前月照，碧紗窗外鶯啼。夢斷遼陽音信，那堪獨守空閨。恨對百花時節，王孫綠草萋萋。
臨江仙·暮蟬聲盡落斜陽
作者：毛文錫（五代十國）

暮蟬聲盡落斜陽，銀蟾影掛瀟湘。黃陵廟側水茫茫。楚山紅樹，煙雨隔高唐。岸泊漁燈風颭碎，白蘋遠散濃香。靈娥鼓瑟韻清商，朱弦悽切，雲散碧雲長。
臨江仙·峭碧參差十二峰
作者：牛希濟（五代十國）

峭碧參差十二峰，冷煙寒樹重重。瑤姬宮殿是仙蹤，金爐珠帳，香靄晝偏濃。一自楚王驚夢斷，人間無路相逢。至今雲雨帶愁容，月斜江上，徵棹動晨鐘。
臨江仙·謝家仙觀寄雲岑
作者：牛希濟（五代十國）

謝家仙觀寄雲岑，巖蘿拂地成陰。洞房不閉白雲深，當時丹灶，一粒化黃金。石壁霞衣猶半掛，松風長似鳴琴。時間唳鶴起前林，十洲高會，何處許相尋？
臨江仙·渭闕宮城秦樹凋
作者：牛希濟（五代十國）

渭闕宮城秦樹凋，玉樓獨上無聊。含情不語自吹簫，調情和恨，天路逐風飄。何事乘龍入忽降，似知深意相招。三清攜手路非遙，世間屏障，彩筆畫嬌嬈。
臨江仙·江繞黃陵春廟閒
作者：牛希濟（五代十國）

江繞黃陵春廟閒，嬌鶯獨語關關。滿庭重疊綠苔斑，陰雲無事，四散自歸山。簫鼓聲稀香燼冷，月娥斂盡彎環。風流皆道勝人間，須知狂客，拼死為紅顏。
臨江仙·素洛春光瀲灩平
作者：牛希濟（五代十國）

素洛春光瀲灩平，千重媚臉初生。凌波羅襪勢輕輕，煙籠日照，珠翠半分明。風引寶衣疑欲舞，鸞回鳳翥堪驚。也知心許無恐成，陳王辭賦，千載有聲名。
臨江仙·柳帶搖風漢水濱
作者：牛希濟（五代十國）

柳帶搖風漢水濱，平蕪兩岸爭勻。鴛鴦對浴浪痕新。弄珠遊女，微笑自含春。輕步暗移蟬鬢動，羅裙風惹輕塵。水晶宮殿豈無因？空勞牽手，解佩贈情人。
臨江仙·洞庭波浪颭晴天
作者：牛希濟（五代十國）

洞庭波浪颭晴天，君山一點凝煙。此中真境屬神仙，玉樓珠殿，相映月輪邊。萬里平湖秋色冷，星辰垂影參然。桔林霜重更紅鮮，羅浮山下，有路暗相連。
酒泉子·枕轉簟涼
作者：牛希濟（五代十國）

枕轉簟涼，清曉遠鍾殘夢。月光斜、簾影動，舊爐香。夢中說盡相思事，纖手勻雙淚。去年春，今日意，斷離腸。
生查子·春山煙欲收
作者：牛希濟（五代十國）

春山煙欲收，天淡稀星小。殘月臉邊明，別淚臨清曉。語已多，情未了，回首猶重道：記得綠羅裙，處處憐芳草。
中興樂·池塘暖碧浸晴暉
作者：牛希濟（五代十國）

池塘暖碧浸晴暉，濛濛柳絮輕飛。紅蕊凋來，解夢還稀。春雲空有雁歸，珠簾垂。東風寂寞，恨郎拋擲，淚溼羅衣。
謁金門·秋已暮
作者：牛希濟（五代十國）

秋已暮，重疊關山岐路。嘶馬搖鞭何處去，曉禽霜滿樹。夢斷禁城神鼓，淚滴枕檀無數。一點凝紅和薄霧，翠蛾愁不語。
浣溪沙·落絮殘鶯半日天
作者：歐陽炯（五代十國）

落絮殘鶯半日天，玉柔花醉只思眠，惹窗映竹滿爐煙。獨掩畫屏愁不語，斜掩瑤枕髻鬟偏，此時心在阿誰邊。
浣溪沙·天碧羅衣拂地垂
作者：歐陽炯（五代十國）

天碧羅衣拂地垂，美人初著更相宜，宛風如舞透香肌。獨坐含顰吹風竹，園中緩步折花枝，有情無力泥人時。
浣溪沙·相見休言有淚珠
作者：歐陽炯（五代十國）

相見休言有淚珠，酒闌重得敘歡娛，鳳屏鴛枕宿金鋪。蘭麝細香聞喘息，綺羅纖縷見肌膚，此時還恨薄情無。
三字令·春欲盡
作者：歐陽炯（五代十國）

春欲盡，日遲遲，牡丹時。羅幌卷，翠簾垂。彩箋書，紅粉淚，兩心知。人不在，燕空歸，負佳期。香燼落，枕函欹。月分明，花淡薄，惹相思。
謁金門·春漏促
作者：韋莊（五代十國）

春漏促，金燼暗挑殘燭。一夜簾前風撼竹，夢魂相斷續。有個嬌嬈如玉，夜夜繡屏孤宿。宋袍琵琶尋舊曲，遠山眉黛綠。
謁金門·空相憶
作者：韋莊（五代十國）

空相憶，無計得傳訊息。天上嫦娥人不識，寄書何處覓。新睡覺來無力，不忍把伊書跡。滿院落花春寂寂，斷腸芳草碧。
江城子·恩重嬌多情易傷
作者：韋莊（五代十國）

恩重嬌多情易傷，漏更長，解鴛鴦。朱唇未動，先覺口脂香。緩揭繡衾抽皓腕，移鳳枕，枕潘郎。
江城子·髻鬟狼藉黛眉長
作者：韋莊（五代十國）

髻鬟狼藉黛眉長，出蘭房，別檀郎。角聲嗚咽，星斗漸微茫。露冷月殘人未起，留不住，淚千行。
河傳·何處
作者：韋莊（五代十國）

何處，煙雨，隋堤春暮。柳色蔥籠，畫橈金縷，翠旗高颭香風，水光融。青娥殿腳春妝媚，輕雲裡，綽約司花妓。江都宮闕，清淮月映迷樓，古今愁。
河傳·春晚
作者：韋莊（五代十國）

春晚，風暖，錦城花滿。狂殺遊人，玉鞭金勒，尋勝馳驟輕塵，惜良晨。翠娥爭勸臨邛酒，纖纖手，拂面垂絲柳。歸時煙裡，鐘鼓正是黃昏，暗銷魂。
河傳·錦浦
作者：韋莊（五代十國）

錦浦，春女，繡衣金縷。霧薄雲輕，花深柳暗，時節正是清明，雨初晴。玉鞭魂斷煙霞路，鶯鶯語，一望巫山雨。香塵隱映，遙見翠檻紅樓，黛眉愁。
天仙子·悵望前回夢裡期
作者：韋莊（五代十國）

悵望前回夢裡期，看花不語苦尋思。露桃花裡小腰肢，眉眼細，鬢雲垂，唯有多情宋玉知。
天仙子·深夜歸來長酩酊
作者：韋莊（五代十國）

深夜歸來長酩酊，扶入流蘇猶未醒。醺醺酒氣麝蘭和，驚睡覺，笑呵呵，長道人生能幾何。
天仙子·蟾彩霜華夜不分
作者：韋莊（五代十國）

蟾彩霜華夜不分，天外鴻聲枕上聞，繡衾香冷懶重燻。人寂寂，葉紛紛，才睡依前夢見君。
天仙子·夢覺雲屏依舊空
作者：韋莊（五代十國）

夢覺雲屏依舊空，杜鵑聲咽隔簾櫳，玉郎薄倖去無蹤。一日日，恨重重，淚界蓮腮兩線紅。
天仙子·金似衣裳玉似身
作者：韋莊（五代十國）

金似衣裳玉似身，眼如秋水鬢如雲，霞裙月帔一群群。來洞口，望煙分，劉阮不歸春日曛。
喜遷鶯·人洶洶
作者：韋莊（五代十國）

人洶洶，鼓鼕鼕，襟袖五更風。大羅天上月朦朧，騎馬上虛空。香滿衣，雲滿路，鸞鳳繞身飛舞。霓旌絳節一群群，引見玉華君。
喜遷鶯·街鼓動
作者：韋莊（五代十國）

街鼓動，禁城開，天上探人回，鳳銜金榜出雲來，平地一聲雷。鶯已遷，龍已化，一夜滿城車馬。家家樓上簇神仙，爭看鶴沖天。
思帝鄉·雲髻墜
作者：韋莊（五代十國）

雲髻墜，鳳釵垂。髻墜釵垂無力，枕函欹。翡翠屏深月落，漏依依。說盡人間天上，兩心知。
思帝鄉·春日遊
作者：韋莊（五代十國）

春日遊，杏花吹滿頭。陌上誰家年少，足風流。妾擬將身嫁與，一生休。縱被無情棄，不能羞！
訴衷情·燭盡香殘簾半卷
作者：韋莊（五代十國）

燭盡香殘簾半卷，夢初驚。花欲謝，深夜，月朧明。何處按歌聲，輕輕。舞衣塵暗生，負春情。
訴衷情·碧沼紅芳煙雨靜
作者：韋莊（五代十國）

碧沼紅芳煙雨靜，倚蘭橈。垂玉珮，交帶，嫋纖腰。鴛夢隔星橋，迢迢。越羅香暗銷，墜花翹。
上行杯·芳草灞陵春岸
作者：韋莊（五代十國）

芳草灞陵春岸，柳煙深，滿樓弦管，一曲離聲腸寸斷。今日送君千萬，紅樓玉盤金鏤盞，須勸珍重意，莫辭滿。
上行杯·白馬玉鞭金轡
作者：韋莊（五代十國）

白馬玉鞭金轡，少年郎，離別容易，迢遞去程千萬裡。惆悵異鄉雲水，滿酌一杯勸和淚，須愧珍重意，莫辭醉。
女冠子·四月十七
作者：韋莊（五代十國）

四月十七，正是去年今日。別君時，忍淚佯低面，含羞半斂眉。不知魂已斷，空有夢相隨。除卻天邊月，沒人知。
女冠子·昨夜夜半
作者：韋莊（五代十國）

昨夜夜半，枕上分明夢見：語多時，依舊桃花面，頻低柳葉眉。半羞還半喜，欲去又依依。覺來知是夢，不勝悲。
更漏子·鐘鼓寒
作者：韋莊（五代十國）

鐘鼓寒，樓閣暝，月照古桐金井。深院閉，小庭空，落花香露紅。煙柳重，春霧薄，燈背水窗高閣。閒倚戶，暗沾衣，待郎郎不歸。
酒泉子·月落星沉
作者：韋莊（五代十國）

月落星沉，樓上美人春睡。綠雲傾，金枕膩，畫屏深。子規啼破相思夢，曙色東方才動。柳煙輕，花露重，思難任。
木蘭花·獨上小樓春欲暮
作者：韋莊（五代十國）

獨上小樓春欲暮，愁望玉關芳草路。訊息斷，不逢人，欲斂細眉歸繡戶。坐看落花空嘆息，羅袂溼斑紅淚滴。千山萬水不曾行，魂夢欲教何處覓。
小重山·一閉昭陽春又春
作者：韋莊（五代十國）

一閉昭陽春又春，夜寒宮漏永，夢君恩。昏思陳事暗消魂，羅衣溼，紅袂有啼痕。歌吹隔重閽，繞庭芳草綠，倚長門。萬般惆悵向誰論？凝情立，宮殿欲黃昏。
浣溪沙·紅蓼渡頭秋正雨
作者：薛昭蘊（五代十國）

紅蓼渡頭秋正雨，印沙鷗跡自成行，整鬟飄袖野風香。不語含顰深浦裡，幾回愁煞棹船郎，燕歸帆盡水茫茫。
浣溪沙·鈿匣菱花錦帶垂
作者：薛昭蘊（五代十國）

鈿匣菱花錦帶垂，靜臨欄檻卸頭時，約鬟低珥算歸期。茂苑草青湘渚闊，夢餘空有漏依依，二年終日損芳菲。
浣溪沙·粉上依稀有淚痕
作者：薛昭蘊（五代十國）

粉上依稀有淚痕，郡庭花落欲黃昏，遠情深恨與誰論。記得去年寒食日，延秋門外卓金輪，日斜人散暗消魂。
浣溪沙·握手河橋柳似金
作者：薛昭蘊（五代十國）

握手河橋柳似金，蜂須輕惹百花心，蕙風蘭思寄清琴。意滿便同春水滿，情深還似酒杯深，楚煙湘月兩沉沉。
浣溪沙·簾下三間出寺牆
作者：薛昭蘊（五代十國）

簾下三間出寺牆，滿街垂楊綠陰長，嫩紅輕翠間濃妝。瞥地見時猶可可，卻來閒處暗思量，如今情事隔仙鄉。
浣溪沙·江館清秋纜客船
作者：薛昭蘊（五代十國）

江館清秋纜客船，故人相送夜開筵，麝煙蘭焰簇花鈿。正是斷魂迷楚雨，不堪離恨咽湘弦，月高霜白水連天。
浣溪沙·傾國傾城恨有餘
作者：薛昭蘊（五代十國）

傾國傾城恨有餘，幾多紅淚泣姑蘇，倚風凝睇雪肌膚。吳主山河空落日，越王宮殿半平蕪，藕花菱蔓滿重湖。
浣溪沙·越女淘金春水上
作者：薛昭蘊（五代十國）

越女淘金春水上，步搖雲鬢珮鳴璫，渚風江草又清香。不為遠山凝翠黛，只應含恨向斜陽，碧桃花謝憶劉郎。
喜遷鶯·殘蟾落
作者：薛昭蘊（五代十國）

殘蟾落，曉鐘鳴，羽化覺身輕。乍無春睡有餘酲，杏苑雪初晴。紫陌長，襟袖冷，不是人間風景。回看塵土似前生，休羨谷中鶯。
喜遷鶯·金門曉
作者：薛昭蘊（五代十國）

金門曉，玉京春，駿馬驟輕塵。樺煙深處白衫新，認得化龍身。九陌喧，千戶啟，滿袖桂香風細。杏園歡宴曲江濱，自此佔芳辰。
喜遷鶯·清明節
作者：薛昭蘊（五代十國）

清明節，雨晴天，得意正當年。馬驕泥軟綿連乾，香袖半籠鞭。花色融，人競賞，盡是繡鞍朱鞅。日斜無計更留連，歸路草和煙。
小重山·春到長門春草青
作者：薛昭蘊（五代十國）

春到長門春草青，玉階華露滴，月朧明。東風吹斷紫簫聲，宮漏促，簾外曉啼鶯。愁極夢難成，紅妝流宿淚，不勝情。手挼裙帶繞階行，思君切，羅幌暗塵生。
小重山·秋到長門秋草黃
作者：薛昭蘊（五代十國）

秋到長門秋草黃，畫梁雙燕去，出宮牆。玉簫無復理霓裳，金蟬墜，鸞鏡掩休妝。憶昔在昭陽，舞衣紅綬帶，繡鴛鴦。至今猶惹御爐香，魂夢斷，愁聽漏更長。
離別難·寶馬曉韝雕鞍
作者：薛昭蘊（五代十國）

寶馬曉韝雕鞍，羅帷乍別情難。那堪春景媚，送君千萬裡。半妝珠翠落，露華寒。紅蠟燭，青絲曲，偏能鉤引淚闌干。良夜促，香塵綠，魂欲迷，檀眉半斂愁低。未別心先咽，欲語情難說。出芳草，路東西。搖袖立，春風急，櫻花楊柳雨悽悽。
相見歡·羅襦繡袂香紅
作者：薛昭蘊（五代十國）

羅襦繡袂香紅，畫堂中。細草平沙番馬，小屏風。卷羅幕，憑妝閣，思無窮。暮雨輕煙魂斷，隔簾櫳。
醉公子·慢綰青絲髮
作者：薛昭蘊（五代十國）

慢綰青絲髮，光砑吳綾襪。床上小熏籠，韶州新退紅。叵耐無端處，捻得從頭汙。惱得眼慵開，問人閒事來。
女冠子·求仙去也
作者：薛昭蘊（五代十國）

求仙去也，翠鈿金篦盡舍，入崖巒。霧卷黃羅帔，雲雕白玉冠。野煙溪洞冷，林月石橋寒。靜夜松風下，禮天壇。
女冠子·雲羅霧縠
作者：薛昭蘊（五代十國）

雲羅霧縠，新授明威法籙，降真函。髻綰青絲髮，冠抽碧玉簪。往來雲過五，去往島經三。正遇劉郎使，啟瑤緘。
謁金門·春滿院
作者：薛昭蘊（五代十國）

春滿院，疊損羅衣金線。睡覺水晶簾未卷，簷前雙語燕。斜掩金鋪一扇，滿地落花千片。早是相思腸欲斷，忍教頻夢見。
柳枝·解凍風來末上青
作者：牛嶠（五代十國）

解凍風來末上青，解垂羅袖拜卿。無端嫋娜臨官路，舞送行人過一生。
柳枝·吳王宮裡色偏深
作者：牛嶠（五代十國）

吳王宮裡色偏深，一簇纖條萬縷金。不憤錢塘蘇小小，引郎松下結同心。
柳枝·橋北橋南千萬條
作者：牛嶠（五代十國）

橋北橋南千萬條，恨伊張緒不相饒。金羈白馬臨風望，認得楊家靜婉腰。
柳枝·狂雪隨風撲馬飛
作者：牛嶠（五代十國）

狂雪隨風撲馬飛，惹煙無力被春欺。莫教移入靈和殿，宮女三千又妒伊。
柳枝·嫋翠籠煙拂暖波
作者：牛嶠（五代十國）

嫋翠籠煙拂暖波，舞裙新染麴塵羅。章華臺畔隋堤上，傍得春風爾許多。
菩薩蠻 其一
作者：溫庭筠（五代十國）

小山重疊金明滅，鬢雲欲度香腮雪。懶起畫蛾眉，弄妝梳洗遲。照花前後鏡，花面交 相映。新帖繡羅襦，雙雙金鷓鴣。
菩薩蠻 其二
作者：溫庭筠（五代十國）

水晶簾裡玻璃枕，暖香惹夢鴛鴦錦。江上柳如煙，雁飛殘月天。藕絲秋色淺，人勝參差剪。雙鬢隔香紅，玉釵頭上風。
菩薩蠻 其三
作者：溫庭筠（五代十國）

蕊黃無限當山額，宿妝隱笑紗窗隔。相見牡丹時，暫來還別離。翠釵金作股，釵上蝶雙舞。心事竟誰知，月明花滿枝。
菩薩蠻 其四
作者：溫庭筠（五代十國）

翠翹金縷雙鸂鶒，水紋細起春池碧。池上海棠梨，雨晴紅滿枝。繡衫遮笑靨，菸草粘飛蝶。青瑣對芳菲，玉關音信稀。
菩薩蠻 其五
作者：溫庭筠（五代十國）

杏花含露團 香雪，綠楊陌上多離別。燈在月朧明，覺來聞曉鶯。玉鉤褰翠幕，妝淺舊眉薄。春夢正關情，鏡中蟬鬢輕。
菩薩蠻 其六
作者：溫庭筠（五代十國）

玉樓明月長相憶，柳絲嫋娜春無力。門外草萋萋，送君聞馬嘶。畫羅金翡翠，香燭消成淚。花落子規啼，綠窗殘夢迷。
菩薩蠻 其七
作者：溫庭筠（五代十國）

鳳凰相對盤金縷，牡丹一夜經微雨。明鏡照新妝，鬢輕雙臉長。畫樓相望久，欄外垂絲柳。音信不歸來，社前雙燕回。
菩薩蠻 其八
作者：溫庭筠（五代十國）

牡丹花謝鶯聲歇，綠楊滿院中庭月。相憶夢難成，背窗燈半明。翠鈿金壓臉，寂寞香閨掩。人遠淚闌干，燕飛春又殘。
菩薩蠻 其九
作者：溫庭筠（五代十國）

滿宮明月梨花白，故人萬里關山隔。金雁一雙飛，淚痕沾繡衣。小園芳草綠，家住越溪曲。楊柳色依依，燕歸君不歸。
菩薩蠻 其十
作者：溫庭筠（五代十國）

寶函鈿雀金鸂鶒，沉香閣上吳山碧。楊柳又如絲，驛橋春雨時。畫樓音信斷，芳草江南岸。鸞鏡與花枝，此情誰得知。
菩薩蠻 其十一
作者：溫庭筠（五代十國）

南園滿地堆輕絮，愁聞一霎清明雨。雨後卻斜陽，杏花零落香。無言勻睡臉，枕上屏山掩。時節慾黃昏，無聊獨倚門。
菩薩蠻 其十二
作者：溫庭筠（五代十國）

夜來皓月才當午，重簾悄悄無人語。深處麝煙長，臥時留薄妝。當年還自惜，往事那堪憶。花落月明殘，錦衾知曉寒。
菩薩蠻 其十三
作者：溫庭筠（五代十國）

雨暗夜合玲瓏日，萬枝香嫋紅絲拂。閒夢憶金堂，滿庭萱草長。繡簾垂簏簌，眉黛遠山綠。春水渡溪橋，憑欄魂欲消。
菩薩蠻 其十四
作者：溫庭筠（五代十國）

竹風輕動庭除冷，珠簾月上玲瓏影。山枕隱穠妝，綠檀金鳳凰。兩蛾愁黛淺，故國吳宮遠。春恨正關情，畫樓殘點聲。
更漏子 其一
作者：溫庭筠（五代十國）

柳絲長，春雨細，花外漏聲迢遞。驚塞雁，起城烏，畫屏金鷓鴣。香霧薄，透簾幕，惆悵謝家池閣。紅燭背，繡簾垂，夢長君不知。
更漏子 其二
作者：溫庭筠（五代十國）

星斗稀，鐘鼓歇，簾外曉鶯殘月。蘭露重，柳風斜，滿庭堆落花。虛閣上，倚欄望，還似去年惆悵。春欲暮，思無窮，舊歡如夢中。
更漏子 其三
作者：溫庭筠（五代十國）

金雀釵，紅粉面，花裡暫時相見。如我意，感君憐，此情須問天。香作穗，蠟成淚，還似兩人心意。山枕膩，錦衾寒，覺來更漏殘。
更漏子 其四
作者：溫庭筠（五代十國）

相見稀，相憶久，眉淺淡煙如柳。垂翠幕，結同心，待郎燻繡衾。城上月，白如雪，蟬鬢美人愁絕。宮樹暗，鵲橋橫，玉籤初報明。
更漏子 其五
作者：溫庭筠（五代十國）

背江樓，臨海月，城上角聲嗚咽。堤柳動，島煙昏，兩行徵雁分。京口路，歸帆渡，正是芳菲欲度。銀燭盡，玉繩低，一聲村落雞。
更漏子 其六
作者：溫庭筠（五代十國）

玉爐香，紅蠟淚，偏照畫堂秋思。眉黛薄，鬢雲殘，夜長衾枕寒。梧桐樹，三更雨，不道離情正苦。一葉葉，一聲聲，空階滴到明。
歸國遙·香玉
作者：溫庭筠（五代十國）

香玉，翠鳳寶釵垂簏簌，勝金粟，越羅春水綠。畫堂照簾殘燭，夢餘更漏促。謝娘無限心曲，曉屏山斷續。
歸國遙·雙臉
作者：溫庭筠（五代十國）

雙臉，小鳳戰蓖金颭豔。舞衣無力風斂，藕絲秋色染。錦帳繡帷斜掩，露珠清曉簟。粉心黃蕊花靨，黛眉山兩點。
酒泉子·花映柳條
作者：溫庭筠（五代十國）

花映柳條，閒向綠萍池上。憑欄干，窺細浪，雨蕭蕭。近來音信兩疏索，洞房空寂寞。掩銀屏，垂翠箔，度春宵。
酒泉子·日映紗窗
作者：溫庭筠（五代十國）

日映紗窗，金鴨小屏山碧。故鄉春，煙靄隔，背蘭釭。宿妝惆悵倚高閣，千里雲影薄。草初齊，花又落，燕雙雙。
酒泉子·楚女不歸
作者：溫庭筠（五代十國）

楚女不歸，樓枕小河春水。月孤明，風又起，杏花稀。玉釵斜簪雲鬟髻，裙上金縷鳳。八行書，千里夢，雁南歸。
酒泉子·羅帶惹香
作者：溫庭筠（五代十國）

羅帶惹香，猶系別時紅豆。淚痕新，金縷舊，斷離腸。一雙嬌燕語雕樑，還是去年時節。綠陰濃，芳草歇，柳花狂。
定西番·漢使昔年離別
作者：溫庭筠（五代十國）

漢使昔年離別。攀弱柳，折寒梅，上高臺。千里玉關春雪，雁來人不來。羌笛一聲愁絕，月徘徊。
定西番·海燕欲飛調羽
作者：溫庭筠（五代十國）

海燕欲飛調羽。萱草綠，杏花紅，隔簾櫳。雙鬢翠霞金縷，一枝春豔濃。樓上月明三五，瑣窗中。
定西番·細雨曉鶯春晚
作者：溫庭筠（五代十國）

細雨曉鶯春晚。人似玉，柳如眉，正相思。羅幕翠簾初卷，鏡中花一枝。腸斷塞門訊息，雁來稀。
楊柳枝·宜春苑外最長條
作者：溫庭筠（五代十國）

宜春苑外最長條，閒嫋春風伴舞腰。正是玉人腸絕處，一渠春水赤欄橋。
楊柳枝·南內牆東御路傍
作者：溫庭筠（五代十國）

南內牆東御路傍，須知春色柳絲黃。杏花未肯無情思，何事行人最斷腸。
楊柳枝·蘇小門前柳萬條
作者：溫庭筠（五代十國）

蘇小門前柳萬條，毿毿金線拂平橋。黃鶯不語東風起，深閉朱門伴舞腰。
楊柳枝·金縷毿毿碧瓦溝
作者：溫庭筠（五代十國）

金縷毿毿碧瓦溝，六宮眉黛惹香愁。晚來更帶龍池雨，半拂欄干半入樓。
楊柳枝·館娃宮外鄴城西
作者：溫庭筠（五代十國）

館娃宮外鄴城西，遠映征帆近拂提。系得王孫歸意切，不關芳草綠萋萋。
楊柳枝·兩兩黃鸝色似金
作者：溫庭筠（五代十國）

兩兩黃鸝色似金，嫋枝啼露動芳音。春來幸自長如線，可惜牽纏蕩子心。
楊柳枝·御柳如絲映九重
作者：溫庭筠（五代十國）

御柳如絲映九重，鳳凰窗映繡芙蓉。景陽樓畔千條路，一面新妝等曉風。
楊柳枝·織錦機邊鶯語頻
作者：溫庭筠（五代十國）

織錦機邊鶯語頻，停梭垂淚憶徵人。塞門三月猶蕭索，縱有垂楊未覺春。
南歌子·手裡金鸚鵡
作者：溫庭筠（五代十國）

手裡金鸚鵡，胸前繡鳳凰。偷眼暗形相，不如從嫁與，作鴛鴦。
南歌子·似帶如絲柳
作者：溫庭筠（五代十國）

似帶如絲柳，團酥握雪花。簾卷玉鉤斜，九衢塵欲暮，逐香車。
南歌子·鬢墮低梳髻
作者：溫庭筠（五代十國）

鬢墮低梳髻，連娟細掃眉。終日兩相思，為君憔悴盡，百花時。
南歌子·臉上金霞細
作者：溫庭筠（五代十國）

臉上金霞細，眉間翠鈿深。倚枕覆鴛衾，隔簾鶯百囀，感君心。
南歌子·撲蕊添黃子
作者：溫庭筠（五代十國）

撲蕊添黃子，呵花滿翠鬟。鴛枕映屏山，明月三五夜，對芳顏。
南歌子·轉盼如波眼
作者：溫庭筠（五代十國）

轉盼如波眼，娉婷似柳腰。花裡暗相招，憶君腸欲斷，恨春宵。
南歌子·懶拂鴛鴦枕
作者：溫庭筠（五代十國）

懶拂鴛鴦枕，休縫翡翠裙。羅帳罷爐燻，近來心更切，為思君。
河瀆神·河上望叢柯
作者：溫庭筠（五代十國）

河上望叢柯，廟前春雨來時。楚山無限鳥飛遲，蘭棹空傷別離。何處杜鵑啼不歇，豔紅開盡如血。蟬鬢美人愁絕，百花芳草佳節。
河瀆神·孤廟對寒潮
作者：溫庭筠（五代十國）

孤廟對寒潮，西陵風雨蕭蕭。謝娘惆悵倚蘭橈，淚流玉箸千條。暮天愁聽思歸樂，早梅香滿山郭。回首兩情蕭索，離魂何處飄泊。
河瀆神·銅鼓賽神來
作者：溫庭筠（五代十國）

銅鼓賽神來，滿庭幡蓋徘徊。水村江浦過風雷，楚山如畫煙開。離別櫓聲空蕭索，玉容惆悵妝薄。青麥燕飛落落，捲簾愁對珠閣。
女冠子·含嬌含笑
作者：溫庭筠（五代十國）

含嬌含笑，宿翠殘紅窈窕。鬢如蟬，寒玉簪秋水，輕紗卷碧煙。雪胸鸞鏡裡，琪樹鳳樓前。寄語青娥伴，早求仙。
女冠子·霞帔雲發
作者：溫庭筠（五代十國）

霞帔雲發，鈿鏡仙容似雪。畫愁眉，遮語回輕扇，含羞下繡帷。玉樓相望久，花洞恨來遲。早晚乘鸞去，莫相遺。
玉蝴蝶·霞帔雲發
作者：溫庭筠（五代十國）

秋風悽切傷離，行客未歸時。塞外草先衰江，南雁到遲。芙蓉凋嫩臉，楊柳墮新眉。搖落使人悲，斷腸誰得知。
南鄉子·嫩草如煙
作者：歐陽炯（五代十國）

嫩草如煙，石榴花發海南天。日暮江亭春影綠，鴛鴦浴。水遠山長看不足。
南鄉子·畫舸停橈
作者：歐陽炯（五代十國）

畫舸停橈，槿花籬外竹橫橋。水上游人沙上女，回顧，笑指芭蕉林裡住。
南鄉子·岸遠沙平
作者：歐陽炯（五代十國）

岸遠沙平，日斜歸路晚霞明。孔雀自憐金翠尾，臨水，認得行人驚不起。
南鄉子·洞口誰家
作者：歐陽炯（五代十國）

洞口誰家，木蘭船系木蘭花。紅袖女郎相引去，遊南浦，笑倚春風相對語。
南鄉子·二八花鈿
作者：歐陽炯（五代十國）

二八花鈿，胸前如雪臉如蓮。耳墜金環穿瑟瑟，霞衣窄，笑倚江頭招遠客。
南鄉子·路入南中
作者：歐陽炯（五代十國）

路入南中，桃榔葉暗蓼花紅。兩岸人家微雨後，收紅豆，樹底纖纖抬素手。
南鄉子·袖斂鮫綃
作者：歐陽炯（五代十國）

袖斂鮫綃，採香深洞笑相邀。藤杖枝頭蘆酒滴，鋪葵席，豆蔻花間趖晚日。
南鄉子·翡翠鵁鶄
作者：歐陽炯（五代十國）

翡翠鵁鶄，白萍香裡小沙汀。島上陰陰秋雨色，蘆花撲，數只漁船何處宿。
獻衷心·見好花顏色
作者：歐陽炯（五代十國）

見好花顏色，爭笑東風。雙臉上，晚妝同。閉小樓深閣，春景重重。三五夜，偏有恨，月明中。情未已，信曾通，滿衣猶自染檀紅。恨不如雙燕，飛舞簾櫳。春欲暮，殘絮盡，柳條空。
賀明朝·憶昔花間初識面
作者：歐陽炯（五代十國）

憶昔花間初識面，紅袖半遮妝臉。輕轉石榴裙帶，故將纖纖玉指，愉捻雙鳳金線。碧梧桐鎖深深院，誰料得，兩情何日教繾綣。羨春來雙燕，飛到玉樓，朝暮相見。
賀明朝·憶昔花間相見後
作者：歐陽炯（五代十國）

憶昔花間相見後，只憑纖手，暗拋紅豆。人前不解，巧傳心事。別來依舊，辜負春晝。碧羅衣上蹙金繡，睹對對鴛鴦，空裛淚痕透。想韶顏非久，終是為伊，只恁偷瘦。
江城子·晚日金陵岸草平
作者：歐陽炯（五代十國）

晚日金陵岸草平，落霞明，水無情，六代繁華，暗逐逝波聲。空有姑蘇臺上月，如西子鏡照江城。
鳳樓春·鳳髻綠雲叢
作者：歐陽炯（五代十國）

鳳髻綠雲叢，深掩房櫳。錦書通，夢中相見覺來慵，勻面淚臉珠融。因想玉郎何處去，對淑景誰同。小樓中，春思無窮。倚欄顒望，暗牽愁緒，柳花飛起東風。斜日照簾，羅幌香冷粉屏空。海棠零落，鶯語殘紅。
小重山·春入神京萬木芳
作者：和凝（五代十國）

春入神京萬木芳，禁林鶯語滑，蝶飛狂。曉花擎露妨啼妝，紅日水，風和百花香。煙鎖柳絲長，御溝澄碧水，轉池塘。時時微雨洗劫風光，天衢遠，到處引笙簧。
小重山·正是神京爛熳時
作者：和凝（五代十國）

正是神京爛熳時，群仙初折得，郄詵枝。烏犀白紵最相宜，精神出，御陌袖鞭垂。柳色展愁眉，管絃分響亮，探花期。光陰占斷曲江池，新榜上，名姓徹丹墀。
臨江仙·海棠香老春江晚
作者：和凝（五代十國）

海棠香老春江晚，小樓霧縠涳濛。翠鬟初出繡簾中，麝煙鸞鬟蘋風。碾玉釵搖鸂鶒戰，雪肌雲鬢將融。含情遙指碧波東，越王臺殿蓼花紅。
臨江仙·披袍窣地紅宮錦
作者：和凝（五代十國）

披袍窣地紅宮錦，鶯語時囀輕音。碧羅冠子穩犀簪，鳳凰雙颭步搖金。肌骨細勻紅玉軟，臉波微送春心。嬌羞不肯入鴛衾，蘭膏光裡兩情深。
菩薩蠻·越梅半坼輕寒裡
作者：和凝（五代十國）

越梅半坼輕寒裡，冰清淡薄籠藍水。暖覺杏梢紅，遊絲狂惹風。閒階莎徑碧，遠夢猶堪惜。離恨又迎春，相思難重陳。
山花子·鶯錦蟬縠馥麝臍
作者：和凝（五代十國）

鶯錦蟬縠馥麝臍，輕裾花早曉煙迷。鸂鶒戰金紅掌墜，翠雲低。星靨笑偎霞臉畔，蹙金開襜襯銀泥。春思半和芳草嫩，碧萋萋。
山花子·銀字笙寒調正長
作者：和凝（五代十國）

銀字笙寒調正長，水紋簟冷畫屏涼。玉腕重金扼臂，淡梳妝。幾度試香纖手暖，一回嘗酒絳唇光。佯弄紅絲蠅拂子，打檀郎。
河滿子·正是破瓜年幾
作者：和凝（五代十國）

正是破瓜年幾，含情慣得人饒。桃李精神鸚鵡舌，可堪虛度良宵。卻愛藍羅裙子，羨他長束纖腰。
河滿子·寫得魚箋無限
作者：和凝（五代十國）

寫得魚箋無限，其如花鎖春暉。目斷巫山雲雨，空教殘夢依依。卻愛薰香小鴨，羨他長在屏帷。
薄命女·天欲曉
作者：和凝（五代十國）

天欲曉，宮漏穿花聲繚繞。窗裡星光少，冷霞寒侵帳額，殘月光沉樹杪。夢斷錦帷空悄悄，強起愁眉小。
望梅花·春草全無訊息
作者：和凝（五代十國）

春草全無訊息，臘雪猶餘蹤跡。越嶺寒枝香自坼，冷豔奇芳堪惜。何事壽陽無處覓，吹入誰家橫笛。
天仙子·柳色披衫金縷鳳
作者：和凝（五代十國）

柳色披衫金縷鳳，纖手輕拈紅豆弄，翠蛾雙斂正含情。桃花洞，瑤臺夢，一片春愁誰與共。
天仙子·洞口春紅飛蔌蔌
作者：和凝（五代十國）

洞口春紅飛蔌蔌，仙子含愁眉黛綠。阮郎何事不歸來，懶燒金，慵篆玉。流水桃花空斷續。
春光好·紗窗暖
作者：和凝（五代十國）

紗窗暖，畫屏間，嚲雲鬟。睡起四肢無力，半春閒。玉指剪裁羅勝，金盤點綴酥山。窺宋深心無限事，小眉彎。
春光好·蘋葉軟
作者：和凝（五代十國）

蘋葉軟，杏花明，畫船輕。雙浴鴛鴦出綠汀，棹歌聲。春水無風無浪，春天半雨半晴。紅粉相隨南浦晚，幾含情。
採桑子·蝤蠐領上訶梨子
作者：和凝（五代十國）

蝤蠐領上訶梨子，繡帶雙垂，椒戶閒時，競學樗蒲賭荔枝。叢頭鞋子紅編細，裙窣金絲。無事顰眉，春思翻教阿母疑。
柳枝·軟碧瑤煙似送人
作者：和凝（五代十國）

軟碧瑤煙似送人，映花時把翠蛾顰。青青自是風流主，慢颭金絲待洛神。
柳枝·瑟瑟羅裙金縷腰
作者：和凝（五代十國）

瑟瑟羅裙金縷腰，黛眉偎破未重描。醉來咬損新花子，拽住仙郎盡放嬌。
柳枝·雀橋初就咽銀河
作者：和凝（五代十國）

雀橋初就咽銀河，今夜仙郎自姓和。不是昔年攀桂樹，豈能月裡索嫦娥。
漁父·白芷汀寒立鷺鷥
作者：和凝（五代十國）

白芷汀寒立鷺鷥，蘋風輕剪浪花時。煙冪冪，日遲遲。香引芙蓉惹釣絲。
虞美人·曉鶯啼破相思夢
作者：顧敻（五代十國）

曉鶯啼破相思夢，簾看金泥鳳。宿妝猶在酒初醒，翠翹慵整倚雲屏，轉娉婷。香檀細畫侵桃臉，羅袂輕輕斂。佳期堪恨再難尋，綠蕪滿院柳成陰，負春心。
虞美人·觸簾風送景陽鍾
作者：顧敻（五代十國）

觸簾風送景陽鍾，鴛被繡花重。曉帷初卷冷煙濃，翠勻粉黛好儀容，思嬌慵。起來無語理朝妝，寶匣鏡凝光。綠荷相倚滿池塘，露清枕簟藕花香，恨悠揚。
虞美人·翠屏閒掩垂珠箔
作者：顧敻（五代十國）

翠屏閒掩垂珠箔，絲雨籠池閣。露沾紅藕咽清香，謝娘嬌極不成狂，罷朝妝。小金鸂鶒沉煙細，膩枕堆雲髻。淺眉微斂注檀輕，舊歡時有夢魂驚，悔多情。
虞美人·碧梧桐映紗窗晚
作者：顧敻（五代十國）

碧梧桐映紗窗晚，花謝鶯聲懶。小屏屈曲掩青山，翠帷香粉玉爐寒，兩蛾攢。顛狂少年輕離別，辜負春時節。畫羅紅袂有啼痕，魂消無語倚閨門，欲黃昏。
虞美人·深閨春色勞思想
作者：顧敻（五代十國）

深閨春色勞思想，恨共春蕪長。黃鸝嬌囀泥芳妍，杏枝如畫倚輕煙，瑣窗前。憑欄愁立雙蛾細，柳影斜搖砌。玉郎還是不還家，教人魂夢逐楊花，繞天涯。
虞美人·少年豔質勝瓊英
作者：顧敻（五代十國）

少年豔質勝瓊英，早晚別三清。蓮冠穩簪鈿篦橫，飄飄羅袖碧雲輕，畫難成。遲遲少轉腰身嫋，翠靨眉心小。醮壇風急杏花香。此時恨不駕鸞鳳，訪劉郎。
河傳·燕颺
作者：顧敻（五代十國）

燕颺，晴景。小窗屏暖，鴛鴦交頸。菱花掩卻翠鬢欹，慵整。海棠簾外影。繡帷香斷金鸂鶒，無訊息，心事空相憶。倚東風，春正濃。愁紅，淚痕衣上重。
河傳·曲檻
作者：顧敻（五代十國）

曲檻，春晚。波光渺渺，不知何處。岸花汀草共依依，雨微，鷓鴣相逐飛。天涯離恨江聲咽，啼猿切，此意向誰說。倚蘭橈，獨無聊。魂消，小爐香欲焦。
甘州子·一爐龍麝錦帷旁
作者：顧敻（五代十國）

一爐龍麝錦帷旁，屏掩映，燭熒煌。禁樓刁斗喜初長，羅薦繡鴛鴦。山枕上，私語口脂香。
甘州子·每逢清夜與良晨
作者：顧敻（五代十國）

每逢清夜與良晨，多悵望，足傷神。雲迷水隔意中人，寂寞繡羅茵。山枕上，幾點淚痕新。
甘州子·曾如劉阮訪仙蹤
作者：顧敻（五代十國）

曾如劉阮訪仙蹤，深洞客，此時逢。綺筵散後繡衾同，款曲見韶容。山枕上，長是怯晨鐘。
甘州子·露桃花裡小樓深
作者：顧敻（五代十國）

露桃花裡小樓深，持玉盞，聽瑤琴。醉歸青瑣入鴛衾，月色照衣襟。山枕上，翠鈿鎮眉心。
甘州子·紅爐深夜醉調笙
作者：顧敻（五代十國）

紅爐深夜醉調笙，敲拍處，玉纖輕。小屏古畫岸低平，煙月滿閒庭。山枕上，燈背臉波橫。
玉樓春·月照玉樓春漏促
作者：顧敻（五代十國）

月照玉樓春漏促，颯颯風搖庭砌竹。夢驚鴛被覺來時，何處管絃聲斷續。惆悵少年遊冶去，枕上兩蛾攢細綠。曉鶯簾外語花枝，背帳猶殘紅蠟燭。
玉樓春·柳映玉樓春日晚
作者：顧敻（五代十國）

柳映玉樓春日晚，雨細風輕煙草軟。畫堂鸚鵡語雕籠，金粉小屏猶半掩。香滅繡帷人寂寂，倚檻無言愁思遠。恨郎何處縱疏狂，長使含啼眉不展。
玉樓春·月皎露華窗影細
作者：顧敻（五代十國）

月皎露華窗影細，風送菊香沾繡袂。博山爐冷水沉微，惆悵金閨終日閉。懶展羅衾垂玉箸，羞對菱花簪寶髻。良宵好事枉教休，無計那他狂耍婿。
玉樓春·拂水雙飛來去燕
作者：顧敻（五代十國）

拂水雙飛來去燕，曲檻小屏山六扇。春愁凝思結眉心，綠綺懶調紅錦薦。話別情多聲欲戰，玉箸痕留紅粉面。鎮長獨立到黃昏，卻怕良宵頻夢見。
應天長·一鉤初月臨妝鏡
作者：李璟（五代十國）

一鉤初月臨妝鏡，蟬鬢鳳釵慵不整。重簾靜，層樓迥，惆悵落花風不定。柳堤芳草徑，夢斷轆轤金井。昨夜更闌酒醒，春愁過卻病。
望遠行·碧砌花光照眼
作者：李璟（五代十國）

碧砌花光照眼明，朱扉長日鎮長扃。餘寒欲去夢難成，爐香菸冷自亭亭。遼陽月、秣陵砧，不傳訊息但傳情。黃金臺下忽然驚，徵人歸日二毛生！
攤破浣溪沙·手卷真珠上玉鉤
作者：李璟（五代十國）

手卷真珠上玉鉤，依前春恨鎖重樓。風裡落花誰是主？思悠悠。青鳥不傳雲外信，丁香空結雨中愁。回首綠波三楚暮，接天流。
攤破浣溪沙·菡萏香銷翠葉殘
作者：李璟（五代十國）

菡萏香銷翠葉殘，西風愁起綠波間。還與韶光共憔悴，不堪看！細雨夢迴雞塞遠，小樓吹徹玉笙寒。多少淚珠無限恨，倚欄杆。
虞美人·春花秋月何時了
作者：李煜（五代十國）

春花秋月何時了，往事知多少？小樓昨夜又東風，故國不堪回首月明中。雕欄玉砌應猶在，只是朱顏改。問君能有幾多愁？恰似一江春水向東流。
烏夜啼·昨夜風兼雨
作者：李煜（五代十國）

昨夜風兼雨，簾幃颯颯秋聲。燭殘漏斷頻攲枕，起坐不能平。世事漫隨流水，算來一夢浮生。醉鄉路穩宜頻到，此外不堪行。
一斛珠·曉妝初過
作者：李煜（五代十國）

曉妝初過，沈檀輕注些兒個。向人微露丁香顆。一曲清歌，暫引櫻桃破。羅袖裛殘殷色可，杯深旋被香醪涴。繡床斜憑嬌無那。爛嚼紅茸，笑向檀郎唾。
子夜歌·人生愁恨何能免
作者：李煜（五代十國）

人生愁恨何能免，銷魂獨我情何限。故國夢重歸，覺來雙淚垂。高樓誰與上？長記秋晴望。往事已成空，還如一夢中。
臨江仙·櫻桃落盡春歸去
作者：李煜（五代十國）

櫻桃落盡春歸去，蝶翻輕粉雙飛。子規啼月小樓西。玉鉤羅幕，惆悵暮煙垂。別巷寂寥人散後，望殘菸草低迷。爐香閒嫋鳳凰兒。空持羅帶，回首恨依依。
望江南·多少淚
作者：李煜（五代十國）

多少淚，斷臉復橫頤。心事莫將和淚說，鳳笙休向淚時吹。腸斷更無疑。
望江南·多少恨
作者：李煜（五代十國）

多少恨，昨夜夢魂中。還似舊時游上苑，車如流水馬如龍。花月正春風。
清平樂·別來春半
作者：李煜（五代十國）

別來春半，觸目柔腸斷。砌下落梅如雪亂，拂了一身還滿。雁來音信無憑，路遙歸夢難成。離恨恰如春草，更行更遠還生。
採桑子·庭前春逐紅英盡
作者：李煜（五代十國）

庭前春逐紅英盡，舞態徘徊。細雨霏微，不放雙眉時暫開。綠窗冷靜芳英斷，香印成灰。可奈情懷，欲睡朦朧入夢來。
喜遷鶯·曉月墜
作者：李煜（五代十國）

曉月墜，宿煙微，無語枕頻傾攲。夢迴芳草思依依，天遠雁聲稀。啼鶯散，餘花亂，寂寞畫堂深院。片紅休掃盡從伊，留待舞人歸。
蝶戀花·遙夜亭皋閒信步
作者：李煜（五代十國）

遙夜亭皋閒信步。乍過清明，早覺傷春暮。數點雨聲風約住，朦朧淡月雲來去。桃李依依春暗度。誰在鞦韆，笑裡低低語？一片芳心千萬緒，人間沒個安排處。
相見歡·無言獨上西樓
作者：李煜（五代十國）

無言獨上西樓，月如鉤。寂寞梧桐深院，鎖清秋。剪不斷，理還亂，是離愁。別是一般滋味，在心頭。
相見歡·林花謝了春紅
作者：李煜（五代十國）

林花謝了春紅，太匆匆！無奈朝來寒雨晚來風。胭脂淚，留人醉，幾時重？自是人生長恨水長東！
長相思·雲一渦
作者：李煜（五代十國）

雲一渦，玉一梭。澹澹衫兒薄薄羅，輕顰雙黛螺。秋風多，雨相和。簾外芭蕉三兩窠。夜長人奈何？
搗練子令·深院靜
作者：李煜（五代十國）

深院靜，小庭空，斷續寒砧斷續風。無奈夜長人不寐，數聲和月到簾櫳。
浣溪沙·紅日已高三丈透
作者：李煜（五代十國）

紅日已高三丈透，金爐次第添香獸。紅錦地依隨步皺。佳人舞點金釵溜，酒惡時拈花蕊嗅。別殿遙聞簫鼓奏。
望江梅·閒夢遠
作者：李煜（五代十國）

閒夢遠，南國正芳春。船上管絃江面綠，滿城飛絮滾輕塵。忙殺看花人。閒夢遠，南國正清秋。千里江山寒色暮，蘆花深處泊孤舟。笛在月明樓。
菩薩蠻·花明月暗籠輕霧
作者：李煜（五代十國）

花明月暗籠輕霧，今宵好向郎邊去。鏟襪步香階，手提金縷鞋。畫堂南畔見，一晌偎人顫。奴為出來難，教郎恣意憐。
菩薩蠻·蓬萊院閉天台女
作者：李煜（五代十國）

蓬萊院閉天台女，畫堂晝寢人無語。拋枕翠雲光，繡衣聞異香。潛來珠瑣動，驚覺銀屏夢。臉慢笑盈盈，相看無限情。
菩薩蠻·銅簧韻脆鏘寒竹
作者：李煜（五代十國）

銅簧韻脆鏘寒竹，新聲慢奏移纖玉。眼色暗相鉤，秋波橫欲流。雨雲深繡戶，未便諧衷素。宴罷又成空，魂迷春夢中。
阮郎歸·呈鄭王十二弟
作者：李煜（五代十國）

東風吹水日銜山，春來長是閒。落花狼籍酒闌珊，笙歌醉夢間。佩聲悄，晚妝殘，憑誰整翠鬟？留連光景惜春顏，黃昏獨倚欄。
浪淘沙·往事只堪哀
作者：李煜（五代十國）

往事只堪哀，對景難排。秋風庭院蘚侵階。一任珠簾閒不卷，終日誰來？金劍已沉埋，壯氣蒿萊。晚涼天淨月華開。想得玉樓瑤殿影，空照秦淮。
採桑子·轆轤金井梧桐晚
作者：李煜（五代十國）

轆轤金井梧桐晚，幾樹驚秋。晝雨如愁，百尺蝦鬚在玉鉤。瓊窗夢斷雙蛾皺，回首邊頭。欲寄鱗游，九曲寒波不溯流。
虞美人·風回小院庭蕪綠
作者：李煜（五代十國）

風回小院庭蕪綠，柳眼春相續。憑欄半日獨無言，依舊竹聲新月似當年。笙歌未散尊前在，池面冰初解。燭明香暗畫樓深，滿鬢清霜殘雪思難禁。
玉樓春·晚妝初了明肌雪
作者：李煜（五代十國）

晚妝初了明肌雪，春殿嬪娥魚貫列。笙簫吹斷水雲間，重按霓裳歌遍徹。臨春誰更飄香屑？醉拍欄杆情味切。歸時休放燭光紅，待踏馬啼清夜月。
子夜歌·尋春須是先春早
作者：李煜（五代十國）

尋春須是先春早，看花莫待花枝老。縹色玉柔擎，醅浮盞面清。何妨頻笑粲，禁苑春歸晚。同醉與閒評，詩隨羯鼓成。
謝新恩·秦樓不見吹簫女
作者：李煜（五代十國）

秦樓不見吹簫女，空餘上苑風光。粉英含蕊自低昂。東風惱我，才發一衿香。瓊窗夢醒留殘日，當年得恨何長。碧欄杆外映垂楊。暫時相見，如夢懶思量。
謝新恩·櫻花落盡階前月
作者：李煜（五代十國）

櫻花落盡階前月，象床愁倚薰籠。遠似去年今日，恨還同。雙鬟不整雲憔翠，淚沾紅抹胸。何處相思苦？紗窗醉夢中。
謝新恩·庭空客散人歸後
作者：李煜（五代十國）

庭空客散人歸後，畫堂半掩珠簾。林風淅淅夜厭厭。小樓新月，回首自纖纖。春光鎮在人空老，新愁往恨何窮！金窗力困起還慵。一聲羌笛，驚起醉怡容。
謝新恩·櫻花落盡春將困
作者：李煜（五代十國）

櫻花落盡春將困，鞦韆架下歸時。漏暗斜月遲遲，花在枝。徹曉紗窗下，待來君不知。
謝新恩·冉冉秋光留不住
作者：李煜（五代十國）

冉冉秋光留不住，滿階紅葉暮。又是過重陽，臺榭登臨處。茱萸香墜，紫菊氣，飄庭戶，晚煙籠細雨。嗈嗈新雁咽寒聲，愁恨年年長相侶。
破陣子·四十年來家國
作者：李煜（五代十國）

四十年來家國，三千里地山河。鳳閣龍樓連霄漢，玉樹瓊枝作煙蘿，幾曾識干戈？一旦歸為臣虜，沈腰潘鬢銷磨。最是倉皇辭廟日，教坊猶奏別離歌，垂淚對宮娥。
浪淘沙令·簾外雨潺潺
作者：李煜（五代十國）

簾外雨潺潺，春意闌珊。羅衾不耐五更寒。夢裡不知身是客，一晌貪歡。獨自莫憑欄，無限江山。別時容易見時難。流水落花春去也，天上人間
浣溪沙·風壓輕雲貼水飛
作者：李煜（五代十國）

風壓輕雲貼水飛，乍晴池館燕爭泥。沈郎多病不勝衣。沙上未聞鴻雁信，竹間時聽鷓鴣啼。此情唯有落花知。
長相思·一重山
作者：李煜（五代十國）

一重山，兩重山。山遠天高煙水寒，相思楓葉丹。菊花開，菊花殘。寒雁高飛人未還，一簾風月閒。
柳枝·風情漸老見春羞
作者：李煜（五代十國）

風情漸老見春羞，到處芳魂感舊遊。多謝長條似舊識，強垂煙穗拂人頭。
後庭花破子·玉樹後庭前
作者：李煜（五代十國）

玉樹後庭前，瑤草妝鏡邊。去年花不老，今年月又圓。莫教偏，和月和花，大教長少年。
三臺令·不寐倦長更
作者：李煜（五代十國）

不寐倦長更，披衣出戶行。月寒秋竹冷，風切夜窗聲。
搗練子·雲鬢亂
作者：李煜（五代十國）

雲鬢亂，晚妝殘，帶恨眉兒遠岫攢。斜託香腮春筍嫩，為誰和淚倚欄杆。
浣溪沙·轉燭飄蓬一夢歸
作者：李煜（五代十國）

轉燭飄蓬一夢歸，欲尋陳跡悵人非。天教心願與身違。待月池館空逝水，映花樓閣謾斜暉。登臨不惜更沾衣。
漁父·浪花有意千里雪
作者：李煜（五代十國）

浪花有意千里雪，桃花無言一隊春。一壺酒，一竿身，快活如儂有幾人。一棹春風一葉舟，一綸繭縷一輕鉤。花滿渚，酒滿甌，萬頃波中得自由。
長相思·山一程
作者：納蘭性德（清）

山一程，水一程，身向榆關那畔行，夜深千帳燈風一更，雪一更，聒碎鄉心夢不成，故園無此聲
木蘭花·令擬古決絕詞
作者：納蘭性德（清）

人生若只如初見，何事秋風悲畫扇等閒變卻故人心，卻道故心人易變驪山語罷清宵半，淚雨霖鈴終不怨何如薄倖錦衣郎，比翼連枝當日願
點絳唇·詠風蘭
作者：納蘭性德（清）

別樣幽芬，更無濃豔催開處凌波欲去，且為東風住忒煞蕭疏，爭奈秋如許還留取，冷香半縷，第一湘江雨
畫堂春·一生一代一雙人
作者：納蘭性德（清）

一生一代一雙人，爭教兩處銷魂相思相望不相親，天為誰春漿向藍橋易乞，藥成碧海難奔若容相訪飲牛津，相對忘貧
憶秦娥·長飄泊
作者：納蘭性德（清）

長飄泊，多愁多病心情噁心情惡模糊一片，強分哀樂擬將歡笑排離索，鏡中無奈顏非昨顏非昨才華尚淺，因何福薄
酒泉子·謝卻荼蘼
作者：納蘭性德（清）

謝卻荼蘼，一片月明如水篆香消，猶未睡，早鴉啼嫩寒無賴羅衣薄，休傍闌干角最愁人，燈欲落，雁還飛
菩薩蠻·問君何事輕離別
作者：納蘭性德（清）

問君何事輕離別，一年能幾團圓月楊柳乍如絲故園春盡時春歸歸不得，兩槳松花隔舊事逐寒潮，啼鵑恨未消
生查子·東風不解愁
作者：納蘭性德（清）

東風不解愁，偷展湘裙衩獨夜背紗籠，影著纖腰畫爇盡水沉煙，露滴鴛鴦瓦花骨冷宜香，小立櫻桃下
浣溪沙·誰念西風獨自涼
作者：納蘭性德（清）

誰念西風獨自涼，蕭蕭黃葉閉疏窗，沉思往事立殘陽被酒莫驚春睡重，賭書消得潑茶香，當時只道是尋常
浣溪沙·郊遊聯句
作者：納蘭性德（清）

出郭尋春春已闌(陳維崧)，東風吹面不成寒(秦松齡)，青村幾曲到西山(嚴繩孫)並馬未須愁路遠(姜宸英)，看花且莫放杯閒(朱彝尊)，人生別易會常難(納蘭性德)
採桑子·誰翻樂府淒涼曲
作者：納蘭性德（清）

誰翻樂府淒涼曲風也蕭蕭，雨也蕭蕭，瘦盡燈花又一宵不知何事縈懷抱，醒也無聊，醉也無聊，夢也何曾到謝橋
生查子·短焰剔殘花
作者：納蘭性德（清）

短焰剔殘花，夜久邊聲寂倦舞卻聞雞，暗覺青綾溼天水接冥濛，一角西南白欲渡浣花溪，遠夢輕無力
生查子·惆悵彩雲飛
作者：納蘭性德（清）

惆悵彩雲飛，碧落知何許不見合歡花，空倚相思樹總是別時情，那待分明語判得最長宵，數盡厭厭雨
浣溪沙·庚申除夜
作者：納蘭性德（清）

收取閒心冷處濃，舞裙猶憶柘枝紅誰家刻燭待春風竹葉樽空翻採燕，九枝燈灺顫金蟲風流端合倚天公
江城子·詠史
作者：納蘭性德（清）

溼雲全壓數峰低影悽迷，望中疑非霧非煙，神女欲來時、若問生涯原是夢，除夢裡，沒人知
點絳唇·一種蛾眉
作者：納蘭性德（清）

一種蛾眉，下弦不似初弦好庾郎未老，何事傷心早素壁斜輝，竹影橫窗掃空房悄，烏啼欲曉，又下西樓了
青衫溼·悼亡
作者：納蘭性德（清）

近來無限傷心事，誰與話長更從教分付，綠窗紅淚，早雁初鶯當時領略，而今斷送，總負多情忽疑君到，漆燈風颭，痴數春星
攤破浣溪沙·葬名花
作者：納蘭性德（清）

林下荒苔道韞家，生憐玉骨委塵沙愁向風前無處說，數歸鴉半世浮萍隨逝水，一宵冷雨葬名花魂是柳綿吹欲碎，繞天涯
點絳唇·五夜光寒
作者：納蘭性德（清）

五夜光寒，照來積雪平於棧西風何限，自起披衣看對此茫茫，不覺成長嘆何時旦，曉星欲散，飛起平沙雁
浣溪沙·欲問江梅瘦幾分
作者：納蘭性德（清）

欲問江梅瘦幾分，只看愁損翠羅裙麝篝衾冷惜餘燻可耐暮寒長倚竹，便教春好不開門枇杷花底校書人
浣溪沙·脂粉塘空遍綠苔
作者：納蘭性德（清）

脂粉塘空遍綠苔掠泥營壘燕相催妒他飛去卻飛回一騎近從梅里過，片帆遙自藕溪來博山香燼未全灰
夢江南·昏鴉盡
作者：納蘭性德（清）

昏鴉盡，小立恨因誰急雪乍翻香閣絮，輕風吹到膽瓶梅，心字已成灰
赤棗子·驚曉漏
作者：納蘭性德（清）

驚曉漏，護春眠格外嬌慵只自憐寄語釀花風日好，綠窗來與上琴絃
浣溪沙·殘雪凝輝冷畫屏
作者：納蘭性德（清）

殘雪凝輝冷畫屏，落梅橫笛已三更，更無人處月朧明我是人間惆悵客，知君何事淚縱橫，斷腸聲裡憶平生
憶王孫·西風一夜剪芭蕉
作者：納蘭性德（清）

西風一夜剪芭蕉，倦眼經秋耐寂寥強把心情付濁醪讀《離騷》愁似湘江日夜潮
生查子·散帙坐凝塵
作者：納蘭性德（清）

散帙坐凝塵，吹氣幽蘭並茶名龍鳳團，香字鴛鴦餅玉局類彈棋，顛倒雙棲影花月不曾閒，莫放相思醒
浣溪沙·一半殘陽下小樓
作者：納蘭性德（清）

一半殘陽下小樓，朱簾斜控軟金鉤倚闌無緒不能愁有個盈盈騎馬過，薄妝淺黛亦風流見人羞澀卻回頭
浣溪沙·睡起惺忪強自支
作者：納蘭性德（清）

睡起惺忪強自支綠傾蟬鬢下簾時夜來愁損小腰肢遠信不歸空佇望，幽期細數卻參差更兼何事耐尋思
浣溪沙·鳳髻拋殘秋草生
作者：納蘭性德（清）

鳳髻拋殘秋草生高梧溼月冷無聲當時七夕記深盟信得羽衣傳鈿合，悔教羅襪葬傾城人間空唱雨淋鈴
如夢令·正是轆轤金井
作者：納蘭性德（清）

正是轆轤金井，滿砌落花紅冷驀地一相逢，心事眼波難定誰省，誰省從此簟紋燈影
如夢令·纖月黃昏庭院
作者：納蘭性德（清）

纖月黃昏庭院，語密翻教醉淺知否那人心舊恨新歡相半誰見誰見珊枕淚痕紅泫
採桑子·彤霞久絕飛瓊字
作者：納蘭性德（清）

彤霞久絕飛瓊字，人在誰邊人在誰邊，今夜玉清眠不眠香銷被冷殘燈滅，靜數秋天靜數秋天，又誤心期到下弦
好事近·何路向家園
作者：納蘭性德（清）

何路向家園，歷歷殘山剩水都把一春冷淡，到麥秋天氣料應重發隔年花，莫問花前事縱使東風依舊，怕紅顏不似
憶秦娥·春深淺
作者：納蘭性德（清）

春深淺，一痕搖漾青如剪青如剪鷺鷥立處，煙蕪平遠吹開吹謝東風倦，緗桃自惜紅顏變紅顏變兔葵燕麥，重來相見
憶秦娥·山重疊
作者：納蘭性德（清）

山重疊懸崖一線天疑裂天疑裂斷碑題字，苔痕橫齧風聲雷動鳴金鐵陰森潭底蛟龍窟蛟龍窟興亡滿眼，舊時明月
眼兒媚·詠梅
作者：納蘭性德（清）

莫把瓊花比澹妝，誰似白霓裳別樣清幽，自然標格，莫近東牆冰肌玉骨天分付，兼付與淒涼可憐遙夜，冷煙和月，疏影橫窗
眼兒媚·重見星娥碧海槎
作者：納蘭性德（清）

重見星娥碧海槎，忍笑卻盤鴉尋常多少，月明風細，今夜偏佳休籠彩筆閒書字，街鼓巳三撾菸絲欲嫋，露光微泫，春在桃花
眼兒媚·獨倚春寒掩夕扉
作者：納蘭性德（清）

獨倚春寒掩夕扉，清露泣銖衣玉蕭吹夢，金釵劃影，悔不同攜刻殘紅燭曾相待，舊事總依稀料應遺恨，月中教去，花底催歸
攤破浣溪沙·欲語心情夢已闌
作者：納蘭性德（清）

欲語心情夢已闌，鏡中依約見春山方悔從前真草草，等閒看環佩只應歸月下，釵鈿何意寄人間多少滴殘紅蠟淚，幾時幹
攤破浣溪沙·一霎燈前醉不醒
作者：納蘭性德（清）

一霎燈前醉不醒，恨如春夢畏分明淡月淡雲窗外雨，一聲聲人道情多情轉薄，而今真個不多情又聽鷓鴣啼遍了，短長亭
太常引·自題小照
作者：納蘭性德（清）

西風乍起峭寒生，驚雁避移營千里暮雲平，休回首、長亭短亭無窮山色，無邊往事，一例冷清清試倩玉蕭聲，喚千古、英雄夢醒
生查子·鞭影落春堤
作者：納蘭性德（清）

鞭影落春堤，綠錦鄣泥卷脈脈逗菱絲，嫩水吳姬眼齧膝帶香歸，誰整櫻桃宴蠟淚惱東風，舊壘眠新燕
浣溪沙·萬里陰山萬里沙
作者：納蘭性德（清）

萬里陰山萬里沙誰將綠鬢鬥霜華年來強半在天涯魂夢不離金屈戌，畫圖親展玉鴉叉生憐瘦減一分花
浣溪沙·姜女廟
作者：納蘭性德（清）

海色殘陽影斷霓，寒濤日夜女郎祠翠鈿塵網上蛛絲澄海樓高空極目，望夫石在且留題六王如夢祖龍非
減字木蘭花·相逢不語
作者：納蘭性德（清）

相逢不語，一朵芙蓉著秋雨小暈紅潮，斜溜鬟心只鳳翹待將低喚，直為凝情恐人見欲訴幽懷，轉過回闌叩玉釵
採桑子·當時錯
作者：納蘭性德（清）

而今才道當時錯，心緒悽迷紅淚偷垂，滿眼春風百事非情知此後來無計，強說歡期一別如斯，落盡梨花月又西
採桑子·夢一場
作者：納蘭性德（清）

謝家庭院殘更立，燕宿雕樑月度銀牆，不辨花叢哪瓣香此情已自成追憶，零落鴛鴦雨歇微涼，十一年前夢一場！
採桑子·撥燈書盡紅箋也
作者：納蘭性德（清）

撥燈書盡紅箋也，依舊無聊玉漏迢迢，夢裡寒花隔玉簫幾竿修竹三更雨，葉葉蕭蕭分付秋潮，莫誤雙魚到謝橋
浣溪沙·蓮漏三聲燭半條
作者：納蘭性德（清）

蓮漏三聲燭半條，杏花微雨溼紅綃那將紅豆記無聊，春色己看濃似酒，歸期安得信如潮離魂入夜倩誰招
浣溪沙·寄嚴蓀友
作者：納蘭性德（清）

藕蕩橋邊理釣筒，苧蘿西去五湖東筆床茶灶太從容況有短牆銀杏雨，更兼高閣玉蘭風畫眉閒了畫芙蓉
浣溪沙·五字詩中目乍成
作者：納蘭性德（清）

五字詩中目乍成儘教殘福折書生手挼裙帶那時情別後心期和夢杳，年來憔悴與愁並夕陽依舊小窗明
浣溪沙·無恙年年汴水流
作者：納蘭性德（清）

無恙年年汴水流一聲水調短亭秋舊時明月照揚州曾是長堤牽錦纜，綠楊清瘦至今愁玉鉤斜路近迷樓
訴衷情·冷落繡衾誰與伴
作者：納蘭性德（清）

冷落繡衾誰與伴，倚香篝春睡起，斜日照梳頭欲寫兩眉愁，休休遠山殘翠收，莫登樓
如夢令·木葉紛紛歸路
作者：納蘭性德（清）

木葉紛紛歸路殘月曉風何處訊息半浮沈，今夜相思幾許秋雨，秋雨一半西風吹去
如夢令·萬帳穹廬人醉
作者：納蘭性德（清）

萬帳穹廬人醉，星影搖搖欲墜，歸夢隔狼河，又被河聲攪碎還睡、還睡，解道醒來無味
如夢令·黃葉青苔歸路
作者：納蘭性德（清）

黃葉青苔歸路，屧粉衣香何處訊息竟沉沉，今夜相思幾許秋雨，秋雨，一半因風吹去
昭君怨·暮雨絲絲吹溼
作者：納蘭性德（清）

暮雨絲絲吹溼，倦柳愁荷風急瘦骨不禁秋，總成愁別有心情怎說，未是訴愁時節，譙鼓已三更，夢須成
浣溪沙·容易濃香近畫屏
作者：納蘭性德（清）

容易濃香近畫屏，繁枝影著半窗橫風波狹路倍憐卿未接語言猶悵望，才通商略已懵騰只嫌今夜月偏明
浣溪沙·腸斷班騅去未還
作者：納蘭性德（清）

腸斷班騅去未還，繡屏深鎖鳳簫寒一春幽夢有無間逗雨疏花濃淡改，關心芳草淺深難不成風月轉摧殘
浣溪沙·旋拂輕容寫
作者：納蘭性德（清）

旋拂輕容寫洛神，須知淺笑是深顰十分天與可憐春掩抑薄寒施軟障，抱持纖影藉芳茵未能無意下香塵
菩薩蠻·晶簾一片傷心白
作者：納蘭性德（清）

晶簾一片傷心白，雲鬟香霧成遙隔無語問添衣，桐陰月已西西風鳴絡緯，不許愁人睡只是去年秋，如何淚欲流
謁金門·風絲嫋
作者：納蘭性德（清）

風絲嫋，水浸碧天清曉一鏡溼雲青未了，雨晴春草草夢裡輕螺誰掃，簾外落花紅小獨睡起來情悄悄，寄愁何處好
好事近·簾外五更風
作者：納蘭性德（清）

簾外五更風，消受曉寒時節剛剩秋衾一半，擁透簾殘月爭教清淚不成冰好處便輕別擬把傷離情緒，待曉寒重說
好事近·馬首望青山
作者：納蘭性德（清）

馬首望青山，零落繁華如此再向斷煙衰草，認蘚碑題字休尋折載話當年，只灑悲秋淚斜日十三陵下，過新豐獵騎
一絡索·野火拂雲微綠
作者：納蘭性德（清）

野火拂雲微綠，西風夜哭蒼茫雁翅列秋空，憶寫向、屏山曲山海幾經翻覆，女牆斜矗看來費盡祖龍心，畢竟為、誰家築
清平樂·將愁不去
作者：納蘭性德（清）

將愁不去，秋色行難住六曲屏山深院宇日日風風雨雨雨晴籬菊初香，人言此日重陽回首涼雲暮葉，黃昏無限思量
清平樂·塞鴻去矣
作者：納蘭性德（清）

塞鴻去矣，錦字何時寄記得燈前佯忍淚，卻問明朝行未別來幾度如珪，飄零落葉成堆一種曉寒淺夢，妻涼畢竟因誰
清平樂·孤花片葉
作者：納蘭性德（清）

孤花片葉，斷送清秋節寂寂繡屏香篆滅，暗裡朱顏消歇誰憐散髻吹笙，天涯芳草關情懊惱隔簾幽夢，半床花月縱橫
清平樂·才聽夜雨
作者：納蘭性德（清）

才聽夜雨，便覺秋如許繞砌蛩螿人不語，有夢轉愁無據亂山千疊橫江，憶君遊倦何方知否小窗紅燭照人此夜淒涼
清平樂·上元月蝕
作者：納蘭性德（清）

瑤華映闕，烘散蓂墀雪比擬尋常清景別，第一團圓時節影蛾忽泛初弦，分輝借與宮蓮七寶修成合璧，重輪歲歲中天
清平樂·悽悽切切
作者：納蘭性德（清）

悽悽切切，慘澹黃花節夢裡砧聲渾末歇，那更亂蛩悲咽塵生燕子空樓，拋殘絃索床頭一樣曉風殘月，而今觸緒添愁
阮郎歸·杏花疏雨灑香堤
作者：納蘭性德（清）

杏花疏雨灑香堤，高樓簾幕垂遠山映水夕陽低，春愁壓翠眉芳草句，碧雲辭，低徊閒自思流鶯枝上不曾啼，知君腸斷時
眼兒媚·林下閨房世罕儔
作者：納蘭性德（清）

林下閨房世罕儔，偕隱足風流今來忍見，鶴孤華表，人遠羅浮中年定不禁哀樂，其奈憶曾遊浣花微雨，採菱斜日，欲去還留
朝中措·蜀弦秦柱不關情
作者：納蘭性德（清）

蜀弦秦柱不關情，盡日掩雲屏己惜輕翎退粉，更嫌弱絮為萍東風多事，餘寒吹散，烘暖微酲看盡一簾紅雨，為誰親系花鈴
落花時·夕陽誰喚下樓梯
作者：納蘭性德（清）

夕陽誰喚下樓梯，一握香荑回頭忍笑階前立，總無語，也依依箋書直恁無憑據，休說相思勸伊好向紅窗醉，須莫及，落花時
錦堂春·簾際一痕輕綠
作者：納蘭性德（清）

簾際一痕輕綠，牆陰幾簇低花夜來微雨西風軟，無力任欹斜彷彿個人睡起，暈紅不著鉛華天寒翠袖添悽楚，愁近欲棲鴉
海棠春·落紅片片渾如霧
作者：納蘭性德（清）

落紅片片渾如霧，不教更覓桃源路香徑晚風寒，月在花飛處薔薇影暗空凝貯任碧颭輕衫縈住驚起早棲鴉，飛過鞦韆去
清平樂·畫屏無睡
作者：納蘭性德（清）

畫屏無睡，雨點驚風碎貪話零星蘭焰墜，閒了半床紅被生來柳絮飄零，便教咒也無靈待問歸期還未，已看雙睫盈盈
點絳唇·小院新涼
作者：納蘭性德（清）

小院新涼，晚來頓覺羅衫薄不成孤酌，形影空酬酢蕭寺憐君，別緒應蕭索西風惡，夕陽吹角，一陣槐花落
浣溪沙·詠五更，和湘真韻
作者：納蘭性德（清）

微暈嬌花溼欲流，簟紋燈影一生愁夢迴疑在遠山樓殘月暗窺金屈戍，軟風徐蕩玉簾鉤待聽鄰女喚梳頭
河瀆神·涼月轉雕闌
作者：納蘭性德（清）

涼月轉雕闌，蕭蕭木葉聲乾銀燈飄落瑣窗閒，枕屏幾疊秋山朔風吹透青縑被，藥爐火暖初沸清漏沉沉無寐，為伊判得憔悴
相見歡·微雲一抹遙峰
作者：納蘭性德（清）

微雲一抹遙峰，冷溶溶恰與個人清曉，畫眉同紅蠟淚，青綾被，水沉濃卻與黃茅野店，聽西風
減字木蘭花·新月
作者：納蘭性德（清）

晚妝欲罷，更把纖眉臨鏡畫準待分明，和雨和煙兩不勝莫教星替，守取團圓終必遂此夜紅樓，天上人間一樣愁
減字木蘭花·花叢冷眼
作者：納蘭性德（清）

花叢冷眼，自惜尋春來較晚知道今生，知道今生那見卿天然絕代，不信相思渾不解若解相思，定與韓憑共一枝
減字木蘭花·斷魂無據
作者：納蘭性德（清）

斷魂無據，萬水千山何處去沒個音書，盡日東風上綠除故園春好，寄語落花須自掃莫更傷春，同是懨懨多病人
卜算子·五日
作者：納蘭性德（清）

村靜午雞啼，綠暗新陰覆一展輕簾出畫牆，道是端陽酒早晚夕陽蟬，又噪長堤柳青鬢長青自古誰，彈指黃花九②
卜算子·塞草晚才青
作者：納蘭性德（清）

塞草晚才青，日落簫笳動，慼慼悽悽入夜分，催度星前夢小語綠楊煙，怯踏銀河凍，行盡關山到白狼，相見惟珍重
採桑子·九日
作者：納蘭性德（清）

深秋絕塞誰相憶，木葉蕭蕭鄉路迢迢六曲屏山和夢遙佳時倍惜風光別，不為登高只覺魂銷南雁歸時更寂寥
採桑子·非關癖愛輕模樣
作者：納蘭性德（清）

非關癖愛輕模樣，冷處偏佳別有根芽，不是人間富貴花謝娘別後誰能惜，飄泊天涯寒月悲笳，萬里西風瀚海沙
採桑子·謝家庭院殘更立
作者：納蘭性德（清）

謝家庭院殘更立，燕宿雕樑月度銀牆不辨花叢那辨香此情已自成追憶，零落鴛鴦雨歇微涼十一年前夢一場
採桑子·白衣裳憑朱闌立
作者：納蘭性德（清）

白衣裳憑朱闌立，涼月趖西點鬢霜微，歲晏知君歸不歸殘更目斷傳書雁，尺素還稀一味相思，準擬相看似舊時
採桑子·冷香縈遍紅橋夢
作者：納蘭性德（清）

冷香縈遍紅橋夢，夢覺城笳月上桃花，雨歇春寒燕子家箜篌別後誰能鼓，腸斷天涯暗損韶華，一縷茶煙透碧紗
採桑子·海天誰放冰輪滿
作者：納蘭性德（清）

海天誰放冰輪滿，惆悵離情莫說離情，但值良宵總淚零隻應碧落重相見，那是今生可奈今生，剛作愁時又憶卿
眼兒媚·詠紅姑娘
作者：納蘭性德（清）

騷屑西風弄晚寒，翠袖倚闌干霞綃裹處，櫻唇微綻，靺鞨紅殷故宮事往憑誰問，無恙是朱顏玉墀爭採，玉釵爭插，至正年間
採桑子·涼生露氣湘弦潤
作者：納蘭性德（清）

涼生露氣湘弦潤，暗滴花梢簾影誰搖，燕蹴風絲上柳條舞鵾鏡匣開頻掩，檀粉慵調朝淚如潮，昨夜香衾覺夢遙
臨江仙·寒柳
作者：納蘭性德（清）

飛絮飛花何處是，層冰積雪摧殘，疏疏一樹五更寒愛他明月好，憔悴也相關最是繁絲搖落後，轉教人憶春山湔裙夢斷續應難西風多少恨，吹不散眉彎
沁園春·瞬息浮生
作者：納蘭性德（清）

丁巳重陽前三日，夢亡婦淡妝素服，執手硬嚥語多不復能但臨別有云：“銜恨願為天上月，年年猶得向郎圓”婦素未工詩，不知何以得此也覺後感賦長調:瞬息浮生，薄命如斯，低徊怎忘？記繡榻閒時，並吹紅雨，雕闌曲處，同倚斜陽。夢好難留，詩殘莫續，贏得更深哭一場。遺容在，只靈飆一轉，未許端詳。重尋碧落茫茫，料短髮，朝來定有霜。便人間天上，塵緣未斷，春花秋葉，觸緒還傷。欲結綢繆，翻驚搖落，減盡荀衣昨日香。真無奈，倩聲聲鄰笛，譜出迴腸。
浣溪沙·古北口
作者：納蘭性德（清）

楊柳千條送馬蹄，北來徵雁舊南飛客中誰與換春衣終古閒情歸落照，一春幽夢逐遊絲信回剛道別多時
清平樂·煙輕雨小
作者：納蘭性德（清）

煙輕雨小，望裡青難了一縷斷虹垂樹杪，又是亂山殘照憑高目斷征途，暮雲千里平蕪日夜河流東下，錦書應託雙魚
滿庭芳·堠雪翻鴉
作者：納蘭性德（清）

堠雪翻鴉，河冰躍馬，驚風吹度龍堆陰磷夜泣，此景總堪悲待向中宵起舞，無人處、那有村雞隻應是，金笳暗拍，一樣淚沾衣須知今古事，棋枰勝負，翻覆如斯 嘆紛紛蠻觸，回首成非剩得幾行青史，斜陽下、斷碣殘碑年華共，混同江水，流去幾時回
臨江仙·絲雨如塵雲著水
作者：納蘭性德（清）

絲雨如塵雲著水，嫣香碎拾吳宮百花冷暖避東風酷憐嬌易散，燕子學偎紅人說病宜隨月減，懨懨卻與春同可能留蝶抱花叢不成雙夢影，翻笑杏梁空
採桑子·嚴霜擁絮頻驚起
作者：納蘭性德（清）

嚴霜擁絮頻驚起，撲面霜空斜漢朦朧冷逼氈帷火不紅香篝翠被渾閒事，回首西風何處疏鍾，一穗燈花似夢中
臨江仙·孤雁
作者：納蘭性德（清）

霜冷離鴻驚失伴，有人同病相憐擬憑尺素寄愁邊，愁多書屢易，雙淚落燈前莫對月明思往事，也知消減年年無端嘹唳一聲傳，西風吹隻影，剛是早秋天
浣溪沙·誰道飄零不可憐
作者：納蘭性德（清）

西郊馮氏園看海棠，因憶《香嚴詞》有感誰道飄零不可憐，舊遊時節好花天斷腸人去自經年一片暈紅才著雨，幾絲柔綠乍和煙倩魂銷盡夕陽前